ኢትዮጵያ በሦስትዮሽ ድርድሩ ላይ አለመሳተፏ ተገቢ መሆኑን ባለሙያዎች ገለጹ
አዲስ አበባ፡- በታላቁ የህዳሴ ግድብ ድርድር ላይ የሚደረጉ ውይይቶች የሦስተኛ ወገኖች ጫና እየጨመረ በመሆኑ አገሪቱ የመደራደሪያ ነጥቦችን ለመለየት ጊዜ በመውሰድ ከሚመለከታቸው አካላት ጋር ምክክር ለማድረግ የወሰደችው በድርድሩ ያለመሳተፍ ውሳኔ ተገቢ መሆኑን ባለሙያዎች ገለጹ። የውሃ፣ መስኖና ኤሌክትሪክ ሚኒስቴር በዋሽንግተን ዲ.ሲ ከግብፅ እና ከሱዳን ጋር በሚደረገው የሦስትዮሽ ድርድር ላይ እንደማይሳተፍ መግለጹን አስመልክቶ ኢትዮጵያ በድረድሩ አለመሳተፏ ትክክለኛ ውሳኔ መሆኑን ባለሙያዎች አስታውቀዋል።የምሥራቅ ናይል ቴክኒክ ቀጣና ዋና ዳይሬክተር አቶ ፈቅአህመድ ነጋሽ ለኢትዮጵያ ሄራልድ እንደተናገሩት፤ የሀገሪቷ ውሳኔ ከዓለም ባንክና ከአሜሪካ ጫና አንፃር ትክክል እና ወቅታዊ ነው።ከእውነተኛ እይታ አንጻር ውይይቱን ማቋረጡ ተገቢ ነው። እንደ እርሳቸው ገለጻ፤ ኢትዮጵያ ከዋሽንግተን ጋር ጠንካራ ትስስር ያላት አገር በመሆኑ በውይይቱ መሳተፍም ትክክል ነው።ሆኖም አሜሪካ ያዘጋጀችው በመጨረሻው ሰነድ ውስጥ ያልተፈቱ ጉዳዮች አሉ።ታዛቢዎቹ በድርድሮች ላይ እንኳን በኢትዮጵያ ግፊት እያደረጉ እንደነበር ተሰምቷል።ይህ የሀገሪቱን ጥቅም የሚፃረር ስለሆነ በቀጣዩ ድርድር ላይ ላለመሳተፍ የተሰጠው ውሳኔ ትክክለኛ ነው።የታዛቢዎች ሚና ወደ ሽምግልና ሲቀየር ኢትዮጵያ ተሳትፎዋን ማቆም ነበረባት። ሁሉን አቀፍ የመጨረሻ
ስምምነት ማዘጋጀት ገና
በመጀመር ላይ በመሆኑ፤
በውሃ ድርሻ ላይ
ሳይሆን በግድብ አሞላል ላይ እና በሌሎች ተዛማጅ ጉዳዮች ላይ ትኩረት ማድረግ እንደሚገባውም ዋና ዳይሬክተሩ ተናግረዋል። ዋና ዳይሬክተሩ፤ ‹‹ግድቡ በኢትዮጵያ ምድር እየተገነባ ነው።በአገሪቱ ሙሉ በሙሉ መብት አላት። አገሪቱ ከዓለም አቀፍ ሂደቶች ጋር በሚጣጣም መልኩ ድርድር በሚፈልግበት መንገድ ድርድር የማድረግ ሕጋዊ መብት ይሰጣታል።ስለዚህ ተጨባጭ ሁሉን ተጠቃሚ የሚያደርግ ስምምነት ላይ መድረስ የሦስቱ ሀገሮች ኃላፊነት ይሆናል›› ብለዋል። የውጭ ግንኙነት ስትራቴጂካዊ ጥናት ተቋም የጂኦፖሊቲካዊ ተመራማሪ አቶ ልዑል ግርማ በበኩላቸው፤ ግድቡ የሁሉም ኢትዮጵያውያን ጉዳይ እስከሆነ ድረስ መንግሥት ከሚመለከታቸው አካላት ጋር ምክክር ማድረጉ ብልህነት መሆኑን ተናግረዋል።ድርድር አስፈላጊ ቢሆንም፤ ለአገሪቱ የተሻለው መንገድ ከንግግሩ በተጨማሪ ግንባታውን ማፋጠን መሆኑን ተናግረዋል። ስምምነቱን ከመፈረም በፊት አገሪቷ ለግድቡ ጉልህ ሚና ካላቸው ባለሙያዎች ጋር መወያየት እንዳለባትም አስገንዝበዋል። አቶ ልዑል ግርማ የዓለም ባንክና የአሜሪካን ጥሪ መቀበል በራሱ ችግር አለመሆኑን ጠቅሰው፤ ነገር ግን ድርድርን ለመምራት እና ተጽዕኖውን ለመቆጣጠር በድርድሩ ያለመሳተፍ ውሳኔን መሰጠቱ ተገቢ መሆኑን ተናግረዋል። የውሃ፣ መስኖና ኤሌክትሪክ
ሚኒስቴር በቅርቡ ኢትዮጵያ
በዋሽንግተን ዲ.ሲ
ከግብፅ እና ከሱዳን
ጋር በግድቡ ዙሪያ
በሚደረገው የሦስትዮሽ ድርድር
ላይ እንደማትሳተፍ መግለጹ
ይታወሳል።አዲስ ዘመን የካቲት 20/2012በጋዜጣው ሪፖርተር